ПЛАН – ПРОГРАМА

за дейността на Народно читалище „Просвета - 1926 г.“  
с.Бачково,община Асеновград

през 2021 година

I.ВЪВЕДЕНИЕ

Настоящата програма е разработена на основание чл. 26а, ал. 2 от Закона за

народните читалища (ЗНЧ), съгласно представените предложения oт настоятелството и местното население.

Народните читалища в България са уникални организации, пример за устойчиви

културни институции, имащи дълбока връзка с миналото, с традициите, с образователния и културен процес. На тях се гледа като на структури, които трябва да се запазват и укрепват в съвременните условия на развитие на гражданското общество.

Съгласно чл. 2 от ЗНЧ читалищата са юридически лица с нестопанска цел.

**АНАЛИЗ НА СЪСТОЯНИЕТО НА ЧИТАЛИЩЕТО**

НЧ”Просвета – 1926 г.” с.Бачково е с регистрация в Министерството на културата и със съдебна регистрация. Управляват се от Настоятелствo;

Набират средства от членски внос,културно-просветна и информационна дейност, субсидия от държавния бюджет, дарения и завещания.

Читалището има изключително значение за съществуващото културно многообразие и заедно с другите институции е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

През 2016 година читалището бе реновирано – нова дограма и козметичен ремонт

на читалищният салон.

Външната среда осигурява следните възможности:

* Културно разнообразие;
* Сътрудничество с общинската администрация,Бачковски манастир и фирми на територията на селото;

Силните страни на вътрешната среда

* Щатен персонал, обезпечаващ читалищната дейност;
* Собствена материална база;
* Наличие на библиотека в читалището;
* Интерес към търсене и развиване на нови форми на читалищна дейност;

Слаби страни

* Липса на финансов ресурс за развиване на нови форми на дейност;
* Липса на нови книги за библиотечния фонд;

II.ЦЕЛИ НА ПРОГРАМАТА

Нашата основна цел е да бъдем посредник между информацията и потребителите в един бързо променящ се свят и да работим за утвърждаването на библиотеката като обществен информационен и културен център, осигуряващ равен достъп на всички, включително и на лицата в неравностойно положение. Превръщане на Читалището в място, предлагащо удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.За постигане на целите си читалището извършва разнообразна дейност, съобразена с потребностите населението и възможностите си.

III . ПОДЦЕЛИ И ПРИОРИТЕТНИ НАПРАВЛЕНИЯ В ДЕЙНОСТТА НА ЧИТАЛИЩЕТО:

* Възраждане и съхраняване на непреходните духовни ценности, автентични традиции и самобитни обичаи;
* Превръщане на Читалището в притегателен център чрез ускорено навлизане в дейността му на съвременните информационни и комуникационни технологии;
* Прилагане на иновативни подходи за повишаване на читателския интерес и за привличане на по-широк кръг от населението за участие в културния живот на селото;
* Превръщане на Читалището в място за изява и оползотворяване на свободното време както на възрастни, така и на повече деца и младежи;
* Привличането на млади хора при поддържането на традициите;
* Събира и разпространява знания за родния край;
* Разширяване на знанията на гражданите и приобщаването към ценностите и постиженията на науката и културата;
* Възпитаване и утвърждаване на националното съзнание;
* Дейности за изграждане на социална среда за общуване и приобщаване на хората от третата възраст;
* Обогатяване и развиване на библиотеките като средище за информация, комуникация,обучение, знания и културна дейност.
* Участие на кръжоци и колективи в конкурси, фестивали и събори в региона и страната;
* Работа по проекти с външно финансиране самостоятелно и в партньорство;
* Подобряване условията за творчество, модернизация на базата и реквизита;
* Участие на читалището в реализацията на областни, общински (градски) социокултурни програми :  
  - Фестивали, Събори, Празник на населеното място, Юбилеи;
* Реклама на дейността на читалището;
* Акции за популяризиране на читалището и неговите услуги;
* -Мероприятия по привличане на читатели;  
  - Популяризиране на библ.фонд;  
  - Популяризиране на всички значими мероприятия проведени от народното читалище:
* Рекламна продукция:   
  - Листовки, обяви;  
  - Плакати;

III. ОСНОВНИ ЗАДАЧИ И ДЕЙНОСТИ ПО ПЛАН – ПРОГРАМАТА

* Изпълнение на Календарния план за културните прояви (Приложение 1)
* Предоставяне на информационни услуги на гражданите и бизнеса
* Разработване и участие в проекти по европейските програми

ІV.ОРГАНИЗАЦИОННИ МЕРОПРИЯТИЯ

Заседания на читалищното настоятелство

Срок :на два месеца

Отговорник:Председателя на читалището

Провеждане на отчетно - изборни и отчетни събрания

Срок :м.март

Отговорник: Председателя на читалището,

Секретар –библиотекаря,Читалищното настоятелство

Водене надлежно на читалищната документация и отчетност за изразходваните средства от държавната субсидия, дарения и др., съхраняване отговорно финансово оправдателните документи , представяне всеки месец на финансови отчети в Общинска администрация.

Срок :постоянен

Отговорник: Секретар –библиотекаря

Представяне отчет съгласно чл. 26а, ал. 4 от ЗНЧ пред кмета на Община Асеновград за осъществените читалищни дейности.

Срок: до 31.03.2021г.

Отговорник**:** Председателя на читалището, Секретар –библиотекаря,

V. ДЕЙНОСТИ ПО ПРОГРАМАТА

**Библиотечно дело**

|  |  |  |
| --- | --- | --- |
| **Дейност** | **Срок** | **Изпълнител** |
| Уреждане и поддържане на библиотеката | През цялата година | Секретар -библиотекар |
| Обогатяване на библиотечния фонд – със собствени средства, чрез дарения, при възможност чрез кандидатстване по програми към Министерството на културата | През цялата година | Секретар -библиотекар |
| Мероприятия за повишаване на  читателския интерес:  - литературни четения,  - викторини, лектории,  - срещи с писатели,  - представяне на нови книги,  -представяне на книги на местни автори,  - подредба на изложбени кътове с книги по случай годишнини на известни автори | През цялата година | Секретар –библиотекар  Председателя на читалището  Читалищно настоятелство |
| „Ваканция в библиотеката” | м.юни,юли,август | Секретар -библиотекар |
| Работа за създаване на обществена колекция от книги на местни автори | През цялата година | Секретар -библиотекар |

**Ремонт, поддръжка и обогатяване на МТБ**

|  |  |  |
| --- | --- | --- |
| **Дейност** | **Срок** | **Изпълнител** |
| Поддръжка и обогатяване на МТБ | постоянен | Секретар -библиотекар Читалищно настоятелство |
| Подготовка, кандидатстване и реализиране на проекти по програмите на Европейския съюз | постоянен | Секретар -библиотекар |
| Подготовка и подаване на проектни  предложения по донорски програми и за допълваща субсидия | постоянен | Секретар -библиотекар |

**Обучения и семинари – организиране и участие**

|  |  |  |
| --- | --- | --- |
| **Дейност** | **Срок** | **Изпълнител** |
| Обучения и семинари | постоянен | Секретар –библиотекар  Председателя на читалището |

**Развиване дейността на читалището,създаване на клубове, организиране на**

**школи, кръжоци и клубове**

|  |  |  |  |
| --- | --- | --- | --- |
| **Дейност** | **Срок** | **Форма на участие** | **Изпълнител** |
| Разкриване на нови форми на  читалищна дейност | постоянен | Седенки, излети сред природата,турнир  по игра на карти,шах  и табла | Секретар –библиотекар  Председателя на читалището |
| Сформиране на седянка | м.януари | Жителите на селото | Секретар –библиотекар |
| Мероприятия за повишаване на читателския интерес -колективни литературни четения | постоянен | Жителите и гости на селото | Секретар –библиотекар |

**Участия на читалището в регионални и национални събори, прегледи и фестивали**

Срок:постоянен

Отговорник: Секретар –библиотекар,Председателя на читалището,Читалищно настоятелство

**Организиране и провеждане на празненства, концерти, чествания и събори**

**Съобразно приетия празнично - обреден календар за 2021г.**

Отговорник: Секретар –библиотекар,Председателя на читалището,Читалищно настоятелство

VІ.ЗАКЛЮЧЕНИЕ

*Настоящата годишна програма е отворена за допълнения. Неделима част от настоящата програма е културният календар на читалището.*

*Изготвили*

*Любляна Мунева*

*Председател на НЧ”Просвета -1926”с.Бачково*

*Диляна Рачева*

КУЛТУРЕН КАЛЕНДАР

за 2021 година

на НЧ”Просвета – 1926 г.” с.Бачково община Асеновград

|  |  |  |  |  |
| --- | --- | --- | --- | --- |
| **Дата** | **Културна проява** | **Място на провеждане** | **Организатори** | **Забележка** |
| 06.01 | Богоявление  хвърляне на кръста. | В църквата и р.Чая | Църквата НЧ”Просвета-1926г.“ |  |
| 20.01 | Панахида съвместно с манастира по случай освобождението на с.Бачково. | Паметника на руският войн. | НЧ”Просвета-1926г.” |  |
| 21.01 | Бабин ден. Честване с майките и бабите. | в читалището | НЧ”Просвета-1926г.” |  |
| 24.01 | 95 години от създаване на читалището. Да четем заедно позабравената история на с.Бачково | В читалището | НЧ”Просвета-1926г.” |  |
| 02.02  14.02 | Сретение Господне  Шествие до месноста  Клувията  Честване на празника  Трифон Зарезан | В Клувията  В параклиса Св. Трифон. | НЧ”Просвета-1926г.“  Кметството и НЧ“Просвета – 1926г.“ |  |
|  |  |  |  |  |
| 19.02 | Отбелязване годишнина от гибелта на Апостола на свободата. | в читалището  табло и филм | НЧ”Просвета-1926г.” |  |
| 25.02 | Творческа работилница за изработване на мартенички в библиотеката. | в читалището | НЧ”Просвета-1926г.” |  |
| февруари | “Заговезни” | в читалището  табло „Традициите са живи“ | НЧ”Просвета-1926г.” |  |
| 03.03 | Честване на Националния празник на България.  С прожекция на филма „ Време разделно“ | в читалището  табло и филм | НЧ”Просвета-1926г.” |  |
| 08.03  22.03 | Ден на жената  Организиране  кулинарна изложба и  празненство.  Почистване на Еленина  Чешма и пикник на  Открито. | В заведение  Еленина чешма | НЧ”Просвета-1926г.”  Съвместно с пенсионерския клуб и НЧ“Просвета – 1926г“ |  |
| 02.04 | Междуннароден ден  на детската книга. | в читалището  с прожекция на детски филм. | НЧ”Просвета-1926г.” |  |
|  |  |  |  |  |
| април | Конкурс - най  – шареното  Яйце – баба и  Внуче. | в читалището | НЧ”Просвета-1926г.” |  |
| 11.05 | Празник на библиотечните и читалищни дейци. | в читалището | НЧ”Просвета-1926г.” |  |
| 24.05 | Ден на славянската писменост, на българската просвета и култура. Пенсионирани учители разказват интересни случки от работата си. | в читалището | НЧ”Просвета-1926г.” |  |
| 02.06 | Ден на Ботев и загиналите за национална свобода и независимост.  Тематична вечер  „Хр. Ботев - гениален поет и борец за свобода” | в читалището  табло и филм | НЧ”Просвета-1926г.” |  |
| 01.06 | Ден на детето. Мини мис и мистър „Бачково“ | в читалището  с участието на аниматор | НЧ”Просвета-1926г.” |  |
| Юни  24.06 | Участие в празник на населено място  Тематична вечер посветена на селото - история,традиции  Еньовден – събиране на билки и беседа за значението им. | на центъра  Сред природата | НЧ”Просвета-1926г.”  НЧ“Просвета-1926г“ и пенсионерски клуб |  |
| юли | Организиране на екскурзия |  | НЧ”Просвета-1926г.” |  |
| юли | Вечер на българското кино. | в читалището | НЧ“Просвета-1926г“ |  |
|  |  |  |  |  |
| август | Ден на смокинята –  Програма и кулинарна изложба. | На центъра | НЧ”Просвета-1926г.” |  |
| август | Лятно училище в библиотеката | в читалището | НЧ”Просвета-1926г.” |  |
| септември | 6.09. и 22.09. – организиране на изложба в библиотеката по повод на двете дати | в читалището | НЧ”Просвета-1926г.” |  |
| 14.09 | Откриване на новата учебна година – тържество | в читалището | НЧ”Просвета-1926г.” |  |
| 01.10 | Ден на възрастните хора – среща с дълголетници, слушаме стари градски песни. | в читалището | НЧ”Просвета-1926г.” |  |
|  |  |  |  |  |
| 01.11 | Ден на народните будители- среща  с местни хора,работили за запазване и съхраняване на бит и култура в с.Бачково | в читалището | НЧ”Просвета-1926г.” |  |
| 21.11 | Ден на християнското семейство.  **–** традиции и обичаи  Вечер посветена на християнското семейство | в читалището | НЧ”Просвета-1926г.” |  |
| декември | Запалване на Коледните светлини | на центъра | НЧ”Просвета-1926г.” |  |
| декември | Беседи свързани  с народните обичаи за Бъдни вечер и Коледа. Коледари посещават домовете. | в читалището и в селото. | НЧ”Просвета-1926г.” |  |
| декември | Коледно тържество и празненство. | в читалището | НЧ”Просвета-1926г.” |  |

**Забележка** 1.Всеки месец по договаряне в читалището ще се провеждат обучения,беседи,среща – разговор и презентазии на различни теми,според интересите и потребностите на населението

2.Във връзка с някои културни прояви или събития се нуждаем от дофинансиране.